smcproject/ml-wiki-sentences huggingface dataset:
മൂന്നു കിളിപ്പാട്ടുകളും തങ്കച്ചി എഴുതി.
മലയാള കുറത്തിപ്പാട്ടുകളിൽ പ്രഥമ സ്ഥാനം തങ്കച്ചി രചിച്ച കിരാതത്തിനാണ് .
കുറത്തിപ്പാട്ടുകളിൽ 'ഇരട്ടി' എന്ന വൃത്തഭേദം ഇടകലർത്തി രചന നടത്തിയതും ഇവരായിരുന്നു.
ഇരയിമ്മൻ തമ്പിയുടേയും , ഇടക്കോട്ടു കാളിപ്പിള്ളതങ്കച്ചിയുടേയും മകളാണു് ഇവർ.
ശരിപേര് ലക്ഷ്മിപ്പിള്ള , ഓമനപ്പേരാണ് കുട്ടിക്കുഞ്ഞ്.
സംഗീതം, കാവ്യനാടകാലങ്കാരങ്ങൾ,തർക്കം, വ്യാകരണം എന്നിവ പാരമ്പര്യരീതിയിൽ പഠിച്ച തങ്കച്ചി വിദുഷിയായിത്തീർന്നു.
ചേർത്തല വാരനാട്ടുനടുവിലെകോവിലകത്തു കുഞ്ഞൻ തമ്പാനെ  വിവാഹം ചെയ്തു.
1851ൽ തമ്പാൻ മരിച്ചു.
പിന്നീട് പത്തുവർഷം കഴിഞ്ഞ് 1861ൽ കുഞ്ഞുണ്ണിത്തമ്പാൻ, തങ്കച്ചിയെ വിവാഹം ചെയ്തു.
പാൽക്കുളങ്ങര ക്ഷേത്രത്തിലെ ദേവിയെപ്പറ്റി കാംബോജി രാഗത്തിലും, മൂകാംബികയെപ്പറ്റി നാട്ടരാഗത്തിലും , തിരുവട്ടാർ തേവരെപ്പറ്റി കല്യാണി രാഗത്തിലും, നെയ്യാറ്റിൻകര കൃഷ്ണസ്വാമിയെപ്പറ്റി കമാസിലും , ഗുരുവായൂരപ്പനെപ്പറ്റി സുരുട്ടിയിലും ആണ് രചനകൾ.
കുട്ടിക്കുഞ്ഞുതങ്കച്ചിയുടെ കിട്ടിയേടത്തോളം കൃതികൾ ഒറ്റ പുസ്തകമായി കേരള സാഹിത്യ അക്കാദമി പ്രസിദ്ധപ്പെടുത്തിയിട്ടുണ്ട്.
പി. ഗോവിന്ദപ്പിള്ളയുടെ ഭാഷാചരിത്രത്തിൽ (1881) കുട്ടിക്കുഞ്ഞുതങ്കച്ചിയെപ്പറ്റി ഇങ്ങനെപ്പറയുന്നു : “ കൈകൊട്ടിക്കളിയിലുള്ള വിദഗ്ദ്ധതയും നൂതനസമ്പ്രദായത്തിൽ അവർ ഉണ്ടാക്കിയിട്ടുള്ള കളിപ്പാട്ടുകളും അതിശയിക്കത്തക്കതായിരിക്കുന്നു. വിലയേറിയ സമയത്തെ അവർ ഗൃഹഭരണാദികളിലുംമറ്റും വ്യയംചെയ്യുന്നതിനോടുകൂടി കവിതാരചനയിലും ഗ്രന്ഥപ്രചാരത്തിലും സംഗീതസാഹിത്യാദികളിലുംകൂടി ഉപയോഗപ്പെടുത്തിവരുന്നത് വളരെ ആശ്ചര്യം. ”
ചെറുപ്പത്തിൽത്തന്നെ ആരംഭിച്ചിരുന്ന കണ്ണുരോഗം ഇടയ്ക്കിടയ്ക്ക് മൂർച്ഛിച്ചു.
1902 ആയപ്പോഴേയ്ക്കും കാഴ്ച മിക്കവാറും ഇല്ലാതായി.
1904 ഫെബ്രുവരി 13ന് മരിച്ചു.
കൃതികൾ തിരുവനന്തപുരം സ്ഥലപുരാണം വയ്ക്കം സ്ഥലപുരാണം സ്വർഗ്ഗവാതിലേകാദശീ മാഹാത്മ്യം, ശിവരാത്രിമാഹാത്മ്യം സീതാസ്വയംവരം, നാരദമോഹനം എന്നിവയാണ് തങ്കച്ചി രചിച്ച തിരുവാതിരപ്പാട്ടുകൾ.
ഗംഗാസ്നാനം(കുറത്തിപ്പാട്ടുകൾ) അജ്ഞാതവാസം (നാടകം) സ്വാഹാസുധാകരം (ഊഞ്ഞാൽപ്പാട്ട്), ഗജേന്ദ്രമോക്ഷം, പ്രഹ്ളാദചരിതം (കീർത്തനങ്ങൾ) കല്യാണാഘോഷം (മണിപ്രവാളം) അവലംബം ↑ ↑ http://womenwritersofkerala.com/author.php?author_id=266 lang=mlym
കുട്ടികളുടെ പാർക്ക്, കൊല്ലം ഇംഗ്ലീഷ് വിലാസം https://ml.wikipedia.org/wiki/Children%27s_Park,_Kollam
കൊല്ലം നഗരത്തിലെ ആശ്രാമത്തിന് സമീപമുള്ള കുട്ടികൾക്കായുള്ള പാർക്ക് ആണ് ആശ്രാമം ചിൽഡ്രൻസ് പാർക്ക് (കൊല്ലം കുട്ടികളുടെ പാർക്ക് എന്നും അറിയപ്പെടുന്നു).
കൊല്ലം മുനിസിപ്പൽ കോർപ്പറേഷന്റെ ഉടമസ്ഥതയിലുള്ളതാണ് ഈ പാർക്ക്.
ഇത് കുട്ടികളുടെ ട്രാഫിക് പാർക്ക് എന്നും അറിയപ്പെടുന്നു.
കൊല്ലം നഗരത്തിൽ വിനോദപരിപാടികളുടെ പ്രധാന കേന്ദ്രമായ ആശ്രാമം പിക്നിക് വില്ലേജിലാണ് ഈ പാർക്ക് സ്ഥിതിചെയ്യുന്നത്.
ഒരു മോഡൽ അഡ്വഞ്ചർ പാർക്കും 200 വർഷം പഴക്കമുള്ള ബ്രിട്ടീഷ് റസിഡൻസി (സർക്കാർ ഗസ്റ്റ് ഹൌസ് ആയി കണക്കാക്കപ്പെടുന്നു) ഈ പാർക്കിനടുത്താണ്.
കുട്ടിക്കാനം ഇംഗ്ലീഷ് വിലാസം https://ml.wikipedia.org/wiki/Kuttikkanam
കേരളത്തിലെ ഇടുക്കി ജില്ലയിലെ പീരുമേട് താലൂക്കിൽ സ്ഥിതി ചെയ്യുന്ന ഒരു ചെറിയ ഗ്രാമവും വിനോദസഞ്ചാര കേന്ദ്രവുമാണ് കുട്ടിക്കാനം .
സമുദ്രനിരപ്പിൽ നിന്ന് 1,100 metres (3,600 ft) ഉയരത്തിൽ സ്ഥിതി ചെയ്യുന്ന ഈ സ്ഥലം, തേയില തോട്ടങ്ങളുടെ പച്ചപ്പ് നിറഞ്ഞ പ്രദേശമാണ്‌.
ദേശീയപാത 183 ഉം മലയോര ഹൈവേയും സംഗമിക്കുന്നത് കുട്ടിക്കാനത്ത് വെച്ചാണ്.
പതിനാറാം നൂറ്റാണ്ടിൽ ഈ സ്ഥലം ചങ്ങനാശ്ശേരി രാജാവിന്റെ കീഴിലായിരുന്നു.
1756ൽ തിരുവിതാംകൂർ രാജാവ് ചങ്ങനാശ്ശേരി കീഴടക്കിയപ്പോൾ ഈ സ്ഥലം തിരുവിതാംകൂറിന് കീഴിലായി.
ആ സമയത്ത് ഒരു ക്രിസ്ത്യൻ മിഷനറി സൊസൈറ്റി നടത്തിയിരുന്ന ഹെൻ‌റി ബേക്കർ ഇവിടെ തേയില കൃഷി തുടങ്ങി.
തിരുവിതാംകൂർ രാജാവായിരുന്ന ശ്രീമൂലം തിരുനാൾ രാജാവിന്റെ കീഴിലായിരുന്നു ഇത്.
പിന്നീട് കുട്ടിക്കാനം ഒരു വേനൽക്കാല വാസ്ഥലമായി മാറി.
ഇവിടേക്കുള്ള റോഡുകൾ ബ്രിട്ടീഷുകാരാണ് പണിതത്.
തിരുവിതാംകൂറിൽ ബ്രിട്ടീഷ് സ്വാധീനം ഉണ്ടായിരുന്ന കാലത്തു് അവരുടെ വേനൽക്കാല താമസത്തിനു് കുട്ടിക്കാനത്തെ ഉപയോഗിച്ചു.
വിനോദ സഞ്ചാര ആകർഷണങ്ങൾ സമ്മർ പാലസ് (അമ്മച്ചിക്കൊട്ടാരം )- ശ്രീമൂലം തിരുനാൾ പണികഴിപ്പിച്ച ഇത് അന്നത്തെ വേനൽക്കാല വസതിയായിരുന്നു.
ഹോപ്പ് ചർച്ച് - 150 വർഷം പഴക്കമുള്ളതാണ് ഈ പള്ളി.
സെന്റ് ജോർജ്ജ് സി‌എസ്‌ഐ ചർച്ച്, പള്ളിക്കുന്ന് - കുതിരയെ അടക്കം ചെയ്ത പള്ളി ആഷ്ലീ ബംഗ്ലാവ് - ഇത് കൊളോണീയൽ സംസ്കാരത്തെ സൂചിപ്പിക്കുന്ന ഒരു കെട്ടിടമാണ് .
പാഞ്ചാലിമേട് - മഹാഭാരതത്തിലെ പാണ്ഡവന്മാരുടേ കഥയുമായി ബന്ധപ്പെട്ട ഒരു സ്ഥലം.
അമൃതമല -
ഇത് കൂടാതെ ധാരാളം ആയുർവേദ ചികിത്സാകേന്ദ്രങ്ങളും ഇവിടെ സ്ഥിതി ചെയ്യുന്നു.
സമീപ സ്ഥലത്തെ ആകർഷണങ്ങൾ പീരുമലകൾ - 1കി.
ഗ്രാമ്പി - പരുന്തുംപാറ എന്നറിയപ്പെടുന്ന ഈ സ്ഥലം ഒരു പാറക്കെട്ട് ഉള്ള സ്ഥലമാണ്.
ഈ പാറക്ക് 150 അടി (46 മീറ്റർ) ഉയരമുണ്ട്.
ഇത് സമുദ്ര നിരപ്പിൽ നിന്ന് 3,800 അടി (1,200 മീറ്റർ) ഉയരത്തിൽ സ്ഥിതി ചെയ്യുന്നു.
തോട്ടാപ്പുര - ഇവിടെയാണ് തിരുവിതാംകൂർ രാ‍ജവംശത്തിന്റെ ആയുധങ്ങൾ സൂക്ഷിച്ചിരുന്ന സ്ഥലം.
ബേക്കർ കുന്നുകൾ - ഇതിനെ ത്രിശങ്കു കുന്നുകൾ എന്നും അറിയപ്പെടൂന്നു.
ഇവിടെ നിന്ന് മനോഹര പ്രകൃതി ദൃശ്യം കാണാം.
വളഞ്ഞങ്ങാനം വെള്ളച്ചാട്ടം വളഞ്ഞങ്ങാനം വെള്ളച്ചാട്ടം - കുട്ടിക്കാനത്തെ ഒരു പ്രധാന ആകർഷണമായ ഈ വെള്ളച്ചാട്ടം നിന്നുമുള്ളിപ്പാറ എന്നും അറിയപ്പെടൂന്നു.
ഈ വെള്ളച്ചാട്ടത്തിന് ഏകദേശം 75 അടി (23 മീറ്റർ) ഉയരമുണ്ട്.
ഇത് സാധാരണ മഞ്ഞു മൂടിയാണ് കാണപ്പെടാറ്.
നല്ലത്താണീ വ്യൂ പോയന്റ് - ഈ സ്ഥലം കോട്ടയം കുമിളി ഹൈവേയിൽ വരുന്ന ഒരു സ്ഥലമാണ്.
കുട്ടിക്കാനതേതുനിന്നും 2 കലോമീറ്റർ അകലെ പീർ മുഹമ്മദ് വലിയുല്ലാഹിയുടെ  ദർഗ സ്ഥിതി ചെയ്യുന്നു.
വിദ്യാഭ്യാസ സ്ഥാപനങ്ങൾ മരിയൻ കോളേജ് മാർ ബസേലിയോസ് എഞ്ജിനിയറിംഗ് കോളേജ് ഐ.എച്ച്.ആർ.ഡി കോളേജ്,കുട്ടിക്കാനം സെന്റ് പയസ് ഇംഗ്ലീഷ് സ്കൂൾ സഹ്യാദ്രി ആയുർവേദ നേഴ്സിംഗ് കോളേജ് എത്തിച്ചേരുവാൻ
എറണാകുളത്തുനിന്നും 151 കിലോമീറ്റർ ദൂരം.
ഏറ്റവും അടുത്തുള്ള റെയിൽവേ സ്റ്റേഷൻ കോട്ടയം , ദൂരം 74 കിലോമീറ്റർ.
വിനോദസഞ്ചാര കേന്ദ്രമായ തേക്കടിയിലേക്ക് 40 കിലോമീറ്റർ ദൂരമാണുള്ളത്.
ചിത്രശാല കുട്ടിക്കാനത്തു നിന്നും കട്ടപ്പനയ്ക്കുള്ള വഴി കുട്ടിക്കാനം ജംഗ്ഷന്റെ ദൃശ്യം-1 കുട്ടിക്കാനം ജംഗ്ഷന്റെ ദൃശ്യം-2 മരിയൻ കോളേജിനടുത്തുള്ള തേയില തോട്ടം ഇതുംകാണുക
മുറിഞ്ഞപുഴ അവലംബം പുറത്തേക്കുള്ള കണ്ണികൾ
വിക്കിവൊയേജിൽ നിന്നുള്ള കുട്ടിക്കാനം യാത്രാ സഹായി and Every Information On Peermade and Kuttikkanam http://www.keralaforest.org/html/tourism/Kuttikanam.htm Peermade Vagamon and Kuttikkanam പരുന്തും പാറ
കുട്ടികളുടെ ദീപിക ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഓഗസ്റ്റ് മുതൽ തുടരുന്നു.
മലയാളത്തിൽ പ്രസിദ്ധീകരിച്ചു വരുന്ന ഒരു ബാലപ്രസിദ്ധീകരണമാണ് കുട്ടികളുടെ ദീപിക .
കെ. ഹസ്സൻ ഗനി ഇംഗ്ലീഷ് വിലാസം https://ml.wikipedia.org/wiki/K.
_Hassan_Gani
കേരളത്തിലെ മുസ്ലീം ലീഗ് പ്രവർത്തകനായ ഒരു രാഷ്ട്രീയ നേതാവായിരുന്നു കെ. ഹസ്സൻ ഗനി (17 ജൂൺ 1915 - 15 ജൂൺ 1983).
ഒന്നും രണ്ടും കേരളനിയമസഭകളിൽ മലപ്പുറം നിയോജകമണ്ഡലത്തെ ഇദ്ദേഹം പ്രതിനിധീകരിച്ചിട്ടുണ്ട്.
1915 ജൂൺ 17-ന് ജനിച്ച ഇദ്ദേഹത്തിന് ഒൻപത് മക്കളുണ്ട്.
നിയമപഠനം പൂർത്തിയാക്കിയ ഗനി അഭിഭാഷകനായി പ്രവർത്തിച്ചു വന്നു.
ക്വിറ്റ് ഇന്ത്യാ സമരത്തിൽ പങ്കെടുത്തിരുന്ന ഗനി 1951-ലാണ് മുസ്ലീം ലീഗിൽ ചേർന്നത്.
എസ്റ്റിമേറ്റ് കമ്മിറ്റി ചെയർമാൻ (1960-62), മുസ്ലീം ലീഗ് നിയമസഭാകക്ഷി ഉപനേതാവ്, മുസ്ലീം ലീഗ് നിയമസഭാകക്ഷി നേതാവ് (ജൂൺ 1961 - നവംബർ 1961), മുസ്ലീം ലീഗ് നിയമസഭാകക്ഷി സെക്രട്ടറി, കോട്ടയം, ഫോർട്ട് കൊച്ചി എന്നിവിടങ്ങളിലെ മുനിസിപ്പൽ കൗൺസിലർ എന്നീ നിലകളിൽ പ്രവർത്തിച്ചിരുന്നു.
കെ.ആർ. ടോണി
മലയാളത്തിലെ ഒരു  ഉത്തരാധുനിക കവിയാണ് കെ.ആർ. ടോണി .
മികച്ച കവിതക്കുള്ള  2013 ലെ കേരള സാഹിത്യ അക്കാദമി പുരസ്കാരം അടക്കം നിരവധി പുരസ്കാരങ്ങൾ ലഭിച്ചിട്ടുണ്ട്.
1964-ൽ ജനിച്ചു.
തൃശൂർ സെന്റ്‌ തോമസ്‌ കോളേജിൽനിന്ന്‌ 1984-ൽ ബോട്ടണിയിൽ ബിരുദമെടുത്തു.
ശ്രീ. കേരളവർമ്മ കോളേജിൽനിന്ന്‌ എം.എ.(മലയാള ഭാഷയും സാഹിത്യവും) റാങ്കോടെ പാസ്സായതിനു ശേഷം 1988-ൽ മദ്രാസ്‌ യൂണിവേഴ്‌സിറ്റിയിൽനിന്ന്‌ എം.ഫിൽ ബിരുദം നേടി .
കൃതികൾ ദൈവപ്പാതി അന്ധകാണ്ഡം പോരെഴുത്ത് ഓ നിഷാദ പ്ലമേനമ്മായി പുരസ്കാരങ്ങൾ കേരള സാഹിത്യ അക്കാദമി പുരസ്കാരം (2013) വി.ടി. കുമാരൻ പുരസ്കാരം ( 2014) - പ്ലമേനമ്മായി എ.  അയ്യപ്പൻ പുരസ്കാരം (2014) - പ്ലമേനമ്മായി അവലംബം
കെ. ഹേമലത ഇംഗ്ലീഷ് വിലാസം https://ml.wikipedia.org/wiki/K.
_Hemalata
ഒരു ഇന്ത്യൻ വനിതാ മാർക്സിസ്റ്റ് രാഷ്ട്രീയക്കാരിയും കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ (മാർക്സിസ്റ്റ്) കേന്ദ്ര കമ്മിറ്റി അംഗവുമാണ് കെ. ഹേമലത .
ഇന്ത്യയിലെ ട്രേഡ് യൂണിയൻ പ്രസ്ഥാനത്തിന്റെ ചരിത്രത്തിലെ ആദ്യത്തെ ദേശീയ തല വനിതാ നേതാവാണ് അവർ.
വൈകുണ്ഡ റാവുവിൻ്റെയും ശങ്കരിയുടെയും നാല് മക്കളിൽ ഇളയവളായി 1951 ൽ ആന്ധ്രാപ്രദേശിലാണ് കണ്ടിക്കുപ്പ ഹേമലതയുടെ ജനനം.
ഒഡീഷയിലെ ബെർഹാംപൂരിലുള്ള എംകെസിജി മെഡിക്കൽ കോളേജ് ആശുപത്രിയിലാണ് അവർ പഠിച്ചത്.
1973ൽ നെല്ലൂരിലെ പുച്ചലപ്പള്ളി സുന്ദരയ്യയുടെ പീപ്പിൾസ് ക്ലിനിക്കിൽ ഡോക്ടറായി ചേർന്നു.
അതിനുശേഷം അവർ മാർക്സിസ്റ്റ് രാഷ്ട്രീയത്തിൽ സജീവമായിരുന്നു, കൂടാതെ മച്ചിലിപ്പട്ടണത്ത് വൈദ്യപരിശീലനം ആരംഭിച്ചു.
1987-ൽ മുനിസിപ്പൽ കൗൺസിലറായ അവർ 1995-ൽ മെഡിക്കൽ ജോലി ഉപേക്ഷിച്ച് മുഴുവൻ സമയ ട്രേഡ് യൂണിയൻ പ്രവർത്തകയായി.
ആന്ധ്രാപ്രദേശിലെ സിഐടിയുവിന്റെ സംസ്ഥാന സെക്രട്ടറിയായ ഹേമലത 1998 മുതൽ 2012 വരെയുള്ള കാലയളവിൽ ഓൾ ഇന്ത്യ ഫെഡറേഷൻ ഓഫ് അങ്കണവാടി വർക്കേഴ്‌സ് ആൻഡ് ഹെൽപ്പേഴ്‌സിന്റെ ജനറൽ സെക്രട്ടറി സ്ഥാനത്തും  നിയമിതയായി.
2016 നവംബറിൽ പുരിയിൽ നടന്ന സെന്റർ ഓഫ് ഇന്ത്യൻ ട്രേഡ് യൂണിയൻസിന്റെ (സിഐടിയു) പതിനഞ്ചാമത് ദേശീയ സമ്മേളനത്തിൽ ഹേമലത പ്രസിഡന്റായി തിരഞ്ഞെടുക്കപ്പെട്ടു.
സിപിഐ എമ്മിന്റെ 22-ാം പാർട്ടി കോൺഗ്രസിൽ അവർ കേന്ദ്ര കമ്മിറ്റി അംഗമായി.
കെ.ആർ. നാരായണൻ (ഒന്നാം കേരളനിയമസഭാംഗം) ഇംഗ്ലീഷ് വിലാസം https://ml.wikipedia.org/wiki/K.
R._Narayanan_(Member_First_KLA)
ഒന്നാം കേരളനിയമസഭയിൽ വൈക്കം നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു കെ.ആർ. നാരായണൻ (26 മേയ് 1904 - 4 മാർച്ച് 1972).
കോൺഗ്രസ് പ്രതിനിധിയായാണ് കെ.ആർ. നാരായണൻ കേരള നിയമസഭയിലേക്കെത്തിയത്.
1904 മേയ് 26ന് ജനിച്ചു (കൊല്ലവർഷം 1079 ഇടവം 13).
1937-47 കാലഘട്ടങ്ങളിൽ ശ്രീമൂലം അസംബ്ലിയിലും ഇദ്ദേഹം അംഗമായിരുന്നു.
തലയോലപ്പറമ്പ് പഞ്ചായ്ത്ത് പ്രസിഡന്റ്, എസ്.എൻ.ഡി.പി. യോഗം ജനറൽ സെക്രട്ടറി, എസ്.എൻ, കോളെജ് ട്രസ്റ്റ് എക്സിക്യൂട്ടീവംഗം, വൈക്കം സത്യാഗ്രഹ മെമ്മോറീയൽ സ്കൂൾ മാനേജർ എന്നീ നിലകളിലും പ്രവർത്തിച്ച നാരയണൻ വൈക്കം സത്യാഗ്രഹത്തിലും പങ്കെടുത്തിട്ടുണ്ട്.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും മുഖ്യ എതിരാളി പാർട്ടിയും മുന്നണിയും രണ്ടാമത്തെ മുഖ്യ എതിരാളി പാർട്ടിയും മുന്നണിയും 1957-1959 വൈക്കം നിയമസഭാമണ്ഡലം കെ.ആർ. നാരായണൻ ഇന്ത്യൻ നാഷണൽ കോൺഗ്രസ് അവലംബം
കെ.ആർ. നാരായണൻ നാഷണൽ ഇൻസ്റ്റിറ്റ്യൂട്ട് ഓഫ് വിഷ്വൽ സയൻസ് ആൻഡ് ആർട്സ്
കെ. ആർ. നാരായണൻ നാഷണൽ ഇൻസ്റ്റിറ്റ്യൂട്ട് ഓഫ് വിഷ്വൽ സയൻസ് ആൻഡ് ആർട്സ് (കെ‌ആർ‌എൻ‌എൻ‌വി‌എസ്‌എ)  1997 - 2002 കാലഘട്ടത്തിൽ ഇന്ത്യൻ പ്രസിഡന്റായിരുന്ന കെ ആർ നാരായണന്റെ പേരിലുള്ള ഇൻസ്റ്റിറ്റ്യൂട്ട് 2016 ജനുവരി 11 ന് ഇന്ത്യയുടെ വൈസ് പ്രസിഡന്റ് ഹമീദ് അൻസാരി ഉദ്ഘാടനം ചെയ്തു.
കേരള മുഖ്യമന്ത്രിയെ ചെയർമാനായി ഒരു ഗവേണിംഗ് കൗൺസിൽ ഇൻസ്റ്റിറ്റ്യൂട്ട് നിയന്ത്രിക്കുന്നു.
കേരള സംസ്ഥാന വിദ്യാഭ്യാസ മന്ത്രി കോ-ചെയർമാനായും പന്ത്രണ്ട് അംഗങ്ങളായും.
ചലച്ചിത്ര-ടെലിവിഷൻ വ്യവസായത്തിനായി ആളുകൾ ഉൾപ്പെടുന്ന ഒരു അക്കാദമിക് കൗൺസിലും ഉണ്ട്.
ഇൻസ്റ്റിറ്റ്യൂട്ട് രണ്ട്  വർഷത്തെ മുഴുവൻ സമയ ഡിപ്ലോമ/ പി ജി ഡിപ്ലോമ പ്രോഗ്രാമുകൾ വാഗ്ദാനം ചെയ്യുന്നു; സ്ക്രിപ്റ്റ് റൈറ്റിംഗും ദിശയും , ഛായാഗ്രഹണം , എഡിറ്റിംഗ് , ഓഡിയോഗ്രഫി , അഭിനയം , ആനിമേഷനും വിഷ്വൽ ഇഫക്റ്റുകളും സ്ഥപനത്തിലെ സൗകര്യങ്ങൾ ഷൂട്ടിംഗ് ഫ്ലോർ പുസ്തകശാല ക്ലാസ് റൂം തിയറ്ററുകൾ ബോയ്സ് ഗേൾസ് ഹോസ്റ്റലുകൾ ഡാവിഞ്ചി റിസോൾവ് പാനൽ ഡോൾബി റഫറൻസ് മോണിറ്ററുള്ള DI സ്യൂട്ട്.
വിശദ വിവരങ്ങൾക്ക് Website ദ്യോഗിക വെബ്സൈറ്റ്: http://www.krnnivsa.edu.in/
കെ.ആർ. ഗൗരിയമ്മ ഇംഗ്ലീഷ് വിലാസം https://ml.wikipedia.org/wiki/K.
R._Gowri_Amma
1957-ൽ ഐക്യ കേരള സംസ്ഥാന രൂപീകരണത്തിനു ശേഷം ഇ.
എം.എസിൻ്റെ നേതൃത്വത്തിൽ അധികാരത്തിൽ വന്ന കേരളത്തിലെ ആദ്യത്തെ കമ്മ്യൂണിസ്റ്റ് മന്ത്രിസഭയിൽ അംഗമായിരുന്ന മുതിർന്ന കമ്മ്യൂണിസ്റ്റ് നേതാവായിരുന്നു കെ.ആർ.ഗൗരിയമ്മ (ജനനം:14 ജൂലൈ 1919 - 11 മേയ് 2021) 1957, 1960 കേരള നിയമസഭകളിൽ ചേർത്തലയിൽ നിന്നും 1965 മുതൽ 1977 വരെയും 1980 മുതൽ 2006 വരെയും അരൂരിൽ നിന്നും നിയമസഭാംഗമായി തിരഞ്ഞെടുക്കപ്പെട്ടു.
2021 മെയ് 11 ന് തിരുവനന്തപുരത്തെ പി.ആർ.എസ്. ആശുപത്രിയിൽ വച്ച് തന്റെ 102 ആം വയസ്സിൽ ഗൗരിയമ്മ അന്തരിച്ചു.
ചേർത്തല താലൂക്കിലെ പട്ടണക്കാട് പ്രദേശത്തുള്ള അന്ധകാരനഴി എന്ന ഗ്രാമത്തിൽ കളത്തിപ്പറമ്പിൽ കെ. എ. രാമൻ, പാർവ്വതിയമ്മ എന്നിവരുടെ മകളായി 1919 ജൂലൈ 14-നാണു് ഗൗരിയമ്മ ജനിച്ചതു്.
തുറവൂർ, ചേർത്തല എന്നിവിടങ്ങളിലെ സ്കൂൾ വിദ്യാഭ്യാസത്തിനുശേഷം അവർ എറണാകുളം മഹാരാജാസ് കോളേജിൽ നിന്നും ബി.എ. ബിരുദവും തുടർന്നു് എറണാകുളം ലോ കോളേജിൽ നിന്നു് നിയമബിരുദവും കരസ്ഥമാക്കി.
മഹാരാജാസിൽ ഇന്റെർമീഡിയേറ്റിനു ചേർന്നപ്പോൾ കവി ചങ്ങമ്പുഴ കൃഷ്ണപിള്ള പഠിച്ചിരുന്നത് ഗൗരിയമ്മയോടു കൂടെ ആയിരുന്നു.
കമ്യൂണിസ്റ്റ് പാർട്ടിയുടെ സജീവപ്രവർത്തകനായിരുന്ന ജ്യേഷ്ഠസഹോദരൻ സുകുമാരന്റെ പ്രേരണയാൽ ഗൗരിയമ്മയും വിദ്യാർത്ഥിരാഷ്ട്രീയത്തിലേക്കു് ഇറങ്ങിത്തിരിച്ചു.
വിദ്യാർത്ഥി ആയിരിക്കുമ്പോൾമുതൽ തന്നെ രാഷ്ട്രീയത്തിൽ ഗൗരിയമ്മ സജീവമായിരുന്നു.
1953-ലും 1954-ലും നടന്ന തിരുവിതാംകൂർ, തിരു-കൊച്ചി നിയമസഭാ തെരഞ്ഞെടുപ്പുകളിൽ ഗണ്യമായ ഭൂരിപക്ഷത്തോടെ അവർ വിജയിച്ചു.
ഐക്യകേരളത്തിന്റെ ജനനത്തിനുതൊട്ടുശേഷം രൂപീകരിക്കപ്പെട്ട 1957-ലെ പ്രഥമകേരളനിയമസഭയിൽ അംഗമായി തെരഞ്ഞെടുക്കപ്പെട്ട് ഇ.
എം.എസ്. നമ്പൂതിരിപ്പാടിന്റെ നേതൃത്വത്തിൽ, ലോകത്താദ്യമായി ബാലറ്റ് വോട്ട് ജനാധിപത്യവ്യവസ്ഥയിലൂടെ നിലവിൽ വന്ന മന്ത്രിസഭയിലും അംഗമായി.
1957-ൽ അന്നത്തെ കമ്മ്യൂണിസ്റ്റ് മന്ത്രിസഭയിൽ മന്ത്രിമാരായിരുന്ന പ്രമുഖ കമ്മ്യൂണിസ്റ്റ് നേതാവ് ടി.വി.തോമസും ഗൗരിയമ്മയും വിവാഹിതരായി.
എന്നാൽ 1964-ൽ കമ്മ്യൂണിസ്റ്റ് പാർട്ടി രണ്ടായി പിളർന്നപ്പോൾ തോമസ് സി.പി.ഐയിലും ഗൗരിയമ്മ സി.പി.എമ്മിലും ചേർന്നു വാർദ്ധക്യസഹജമായ നിരവധി അസുഖങ്ങൾ മൂലം ബുദ്ധിമുട്ടിയിരുന്ന ഗൗരിയമ്മ, 2021 മേയ് മാസം 11നു തിരുവനന്തപുരത്തെ പി.ആർ.എസ്. ആശുപത്രിയിൽ വെച്ച് അന്തരിച്ചു.
മൃതദേഹം പൂർണ ഔദ്യോഗിക ബഹുമതികളോടെ വലിയചുടുകാട് ശ്മശാനത്തിൽ സംസ്കരിച്ചു.
വഹിച്ച പദവികൾ 1946 : കമ്മ്യൂണിസ്റ്റ് പാർട്ടിയിൽ ചേർന്നു 1947 : കമ്മ്യൂണിസ്റ്റ് പാർട്ടി മെമ്പർ 1964 : കമ്മ്യൂണിസ്റ്റ് പാർട്ടി പിളർന്നപ്പോൾ സി.പി.എമ്മിൽ ചേർന്നു 1964 : മാർക്സിസ്റ്റ് പാർട്ടി സംസ്ഥാന കമ്മിറ്റി അംഗം 1960-1984 : സംസ്ഥാന പ്രസിഡൻറ്, കേരള കർഷക സംഘം 1967-1976 : സംസ്ഥാന പ്രസിഡൻറ്, കേരള മഹിളാസംഘം 1976-1987 : സംസ്ഥാന സെക്രട്ടറി, കേരള മഹിളാസംഘം 1987-1991 : സി.പി.എം. സംസ്ഥാന സെക്രട്ടേറിയറ്റ് അംഗം 1991 : പാർട്ടി സംസ്ഥാന സെക്രട്ടേറിയറ്റിൽ നിന്ന് ആലപ്പുഴ ജില്ലാ കമ്മിറ്റിയിലേക്ക് തരം താഴ്ത്തി 1994-ൽ : സി.പി.എമ്മിൽ നിന്ന് പുറത്താക്കി 1994-ൽ : പുതിയ പാർട്ടി ജനാധിപത്യ സംരക്ഷണ സമിതി (ജെ.എസ്.എസ്) രൂപീകരിച്ചു.
1994-2019 : ജെ.എസ്.എസ്. സംസ്ഥാന ജനറൽ സെക്രട്ടറി 1994-2016 : യു.ഡി.എഫ് ഘടകകക്ഷി 2016 : മുതൽ ഇടതു മുന്നണിയിൽ ക്ഷണിതാവ് 1951, 1954 : തിരു-കൊച്ചി നിയമസഭാംഗം 1957, 1960 : നിയമസഭാംഗം, ചേർത്തല 1965, 1967, 1970, 1980, 1982, 1987, 1991, 1996, 2001 : നിയമസഭാംഗം, അരൂർ 1957-1959 : റവന്യൂ, എക്സൈസ് വകുപ്പ് മന്ത്രി 1967-1969 : റവന്യൂ, എക്സൈസ്, പൊതുവിതരണം, സാമൂഹികക്ഷേമ വകുപ്പ് മന്ത്രി 1980-1981 : സാമൂഹികക്ഷേമം, കൃഷി വകുപ്പ് മന്ത്രി 1987-1991 : വ്യവസായ വകുപ്പ് മന്ത്രി 2001-2004 : കൃഷി, കയർ വകുപ്പ്മന്ത്രി 2004-2006 : കൃഷി, മൃഗസംരക്ഷണം, കയർ വകുപ്പ് മന്ത്രി 1977-ലെ നിയമസഭ തെരഞ്ഞെടുപ്പിൽ അരൂരിൽ നിന്ന് സി.പി.ഐയിലെ പി.എസ്. ശ്രീനിവാസനോടും 2006-ൽ അരൂരിൽ നിന്ന് സി.പി.എമ്മിലെ എ.എം.ആരിഫിനോടും 2011-ൽ ചേർത്തലയിൽ നിന്ന് സി.പി.ഐയിലെ പി.തിലോത്തമനോടും പരാജയപ്പെട്ടു രാഷ്ട്രീയ റെക്കോർഡുകൾ ഏറ്റവും കൂടുതൽ കാലം നിയമസഭാംഗമായിരുന്ന വനിത : 16,874 ദിവസം (43 വർഷം) ഏറ്റവും കൂടുതൽ കാലം സംസ്ഥാന കാബിനറ്റ് വകുപ്പ് മന്ത്രിയായിരുന്ന വനിത : 5824 ദിവസം ഇതുവരെ 12 നിയമസഭ തിരഞ്ഞെടുപ്പുകളിൽ മത്സരിച്ച ഗൗരിയമ്മ ആകെ 8 തവണ വിജയിക്കുകയും നാല് തവണ പരാജയപ്പെടുകയും ചെയ്തു മൊത്തം 6 മന്ത്രിസഭകളിൽ അംഗമായ ഗൗരിയമ്മ 1977 ഒഴിച്ചുള്ള ഇടതുമുന്നണി സർക്കാരുകളിലും 1996 ഒഴിച്ചുള്ള ഐക്യ ജനാധിപത്യ മുന്നണി സർക്കാരുകളിലും മന്ത്രിയായിരുന്നു 1957-ൽ ഇ.
എം.എസ് സർക്കാർ മുതൽ 2001-ലെ എകെ ആൻ്റണി സർക്കാർ വരെയുള്ള കേരള നിയമസഭകളിൽ 1991 വരെ ഇടതു മുന്നണിയിലും 2001 മുതൽ ഐക്യ ജനാധിപത്യ മുന്നണി സർക്കാരിലും മന്ത്രിയായിരുന്നു രാഷ്ട്രീയജീവിതം കെ.ആർ. ഗൗരിയമ്മ 2013
സ്വാതന്ത്ര്യാനന്തരകാലത്തെ കേരളസംസ്ഥാനത്തിന്റെ സാമ്പത്തികവും സാമൂഹ്യവുമായ ചരിത്രഗതിയിൽ നിർണ്ണായകസ്വാധീനം ചെലുത്തുവാൻ കഴിഞ്ഞ പ്രമുഖ രാഷ്ട്രീയനേതാക്കളിൽ ഒരാളാണു് കെ.ആർ. ഗൗരിയമ്മ.
അക്കാലത്ത്  ഉന്നതമായി കരുതപ്പെട്ടിരുന്ന നിയമവിദ്യാഭ്യാസം തന്നെ തെരഞ്ഞെടുക്കാൻ തയ്യാറായ കേരളവനിതകളുടെ ആദ്യതലമുറയിൽ പെട്ട കെ.ആർ. ഗൗരിയമ്മ ആധുനികകേരളം കണ്ടിട്ടുള്ള ഏറ്റവും പ്രൗഢയായ വനിതാഭരണാധികാരിയായിരുന്നു.
1952-53, 1954-56 എന്നീ കാലഘട്ടങ്ങളിലെ തിരുവിതാംകൂർ-കൊച്ചി നിയമസഭകളിലും തുടർന്നു് കേരളസംസ്ഥാനത്തിന്റെ ആവിർഭാവത്തോടെ അഞ്ചാം നിയമസഭയിലൊഴികെ ഒന്നു മുതൽ പതിനൊന്നുവരെ എല്ലാ നിയമസഭകളിലും ഗൗരിയമ്മ അംഗമായിരുന്നിട്ടുണ്ടു്.
1957,1967,1980,1987,2001 2004 എന്നീ വർഷങ്ങളിൽ രൂപം കൊണ്ട മന്ത്രിസഭകളിലും അവർ അംഗമായിരുന്നു.
കേരളത്തിൽ വിവിധകാലങ്ങളിൽ അധികാരത്തിൽ വന്ന കമ്മ്യൂണിസ്റ്റ് നേതൃത്വത്തിലുള്ള മന്ത്രിസഭകളിലും എ.കെ. ആന്റണിയും ഉമ്മൻ ചാണ്ടിയും നയിച്ച ഐക്യ ജനാധിപത്യ മുന്നണി മന്ത്രിസഭകളിലും അവർ പ്രധാനപ്പെട്ട വകുപ്പുകൾ കൈകാര്യം ചെയ്തിട്ടുണ്ട്.
റെവന്യൂ വകുപ്പിനു പുറമേ, ഗൗരിയമ്മ വിജിലൻസ്, വ്യവസായം, ഭക്ഷ്യം, കൃഷി, എക്സൈസ്, സാമൂഹ്യക്ഷേമം, ദേവസ്വം, മൃഗസംരക്ഷണം തുടങ്ങിയ വകുപ്പുകൾക്കും നേതൃത്വം കൊടുത്തു് പ്രഗല്ഭയായ ഒരു മന്ത്രിയെന്ന നിലയിൽ അവരുടെ കഴിവു തെളിയിച്ചു.
കമ്മ്യൂണിസ്റ്റ് പാർട്ടി(മാർക്സിസ്റ്റ്) അംഗം ആയിരുന്ന ഇവർ, പാർട്ടിയിൽ നിന്നും പുറത്താക്കപ്പെട്ടതിനെത്തുടർന്ന് ജനാധിപത്യ സംരക്ഷണ സമിതി (ജെ.എസ്.എസ്) രൂപവത്കരിച്ചു.
കഴിവുറ്റ ഭരണാധികാരിയായി, ഗൗരിയമ്മയെ പലരും കണക്കാക്കുന്നു.
കേരളത്തിൽ 1960-70-കളിൽ നടപ്പിലാക്കിയ ഭൂപരിഷ്കരണ നിയമത്തിന്റെ പ്രമുഖശില്പിയാണ് അവരെന്ന് പറയപ്പെടുന്നു.
ആരേയും കൂസാത്ത വ്യക്തിത്വത്തിനുടമ എന്നും കരുതുന്നവരുണ്ട്.
മാർക്സിസ്റ്റ് പാർട്ടിയിൽ നിന്ന് ഗൗരിയമ്മ പുറത്താക്കപ്പെട്ട സമയത്ത്, പ്രസിദ്ധ മലയാളകവി ബാലചന്ദ്രൻ ചുള്ളിക്കാട് എഴുതിയ 'ഗൗരി' എന്ന കവിത ഈ വീക്ഷണം പ്രതിഫലിപ്പിക്കുന്നുണ്ട്.
കരയാത്ത ഗൗരി, തളരാത്ത ഗൗരി, കലികൊണ്ടുനിന്നാൽ, അവൾ ഭദ്രകാളി.
ഇതുകേട്ടുകൊണ്ടേ, ചെറുബാല്യമെല്ലാം, പതിവായി ഞങ്ങൾ ഭയമാറ്റി വന്നു.
എന്നിങ്ങനെയാണ് കവിത തുടങ്ങുന്നത്.
പതിനൊന്നാം കേരള നിയമസഭയിലെ ഏറ്റവും പ്രായം കൂടിയ നേതാവു കൂടിയായിരുന്നു ഗൗരിയമ്മ.
ഏറ്റവുമധികം തവണ തിരഞ്ഞെടുക്കപ്പെട്ടയാൾ എന്ന റിക്കോർഡ് ഗൗരിയമ്മയുടെ പേരിലാണ്.
ഏറ്റവും പ്രായം കൂടിയ നിയമസഭാംഗം(85 വയസ്), ഏറ്റവും കൂടുതൽ കാലം നിയമസഭാംഗം, ഏറ്റവും പ്രായം കൂടിയ മന്ത്രി തുടങ്ങിയ വേറെയും പല റിക്കോർഡുകൾ ഇവരുടെ പേരിലുണ്ട്.
കെ.ആർ. ഗൗരിയമ്മയുടെ ആത്മകഥ 2010-ൽ ആത്മകഥ-കെ.
ആർ. ഗൗരിയമ്മ എന്ന പേരിൽ പുറത്തിറങ്ങിയിരുന്നു.
കെ.ആർ. ഗൗരിയമ്മ നിയമസഭയിൽ അവതരിപ്പിച്ച് പ്രാബല്യത്തിൽ വരുത്തിയ പ്രധാന നിയമങ്ങൾ 1957-ലെ കേരളാ സ്റ്റേറ്റ് ഓഫ് എവിൿഷൻ പ്രൊസീഡിങ്ങ്സ് ആക്റ്റ് (കുടിയൊഴിപ്പിക്കൽ നടപടിക്രമ നിയമം) 1957-ലെ ട്രാവങ്കൂർ കൊച്ചിൻ ലാന്റ് ടാക്സ് (തിരു-കൊച്ചി ഭൂനികുതി നിയമം) 1957-ലെ കേരളാ ലാൻഡ് കൺസർവൻസി ആക്റ്റ് (ഭൂസംരക്ഷണനിയമം) 1958-ലെ കേരളാ കോമ്പൻസേഷൻ ഫോർ ടെനന്റ്സ് ഇമ്പ്രൂവ്‌മെന്റ് ആക്റ്റ് 1958-ലെ കേരളാ ലാന്റ് റിലിംക്വിഷ്‌മെന്റ് ആക്റ്റ് (സർക്കാർ ഭൂമി പതിച്ചുകൊടുക്കൽ നിയമം) 1958-ലെ കേരള വെയ്റ്റ് മെഷേർസ് ആക്റ്റ് (അളവുതൂക്കങ്ങളെക്കുറിച്ചുള്ള ചട്ടം) 1959-ലെ കേരളാ സ്റ്റാമ്പ് ആക്റ്റ് (മുദ്രാപത്ര നിയമം) 1960-ലെ ജന്മിക്കരം പേയ്മെന്റ് (അബോളിഷൻ) ആക്റ്റ് (ജന്മിക്കരം ഒഴിവാക്കൽ നിയമം) 1960-ലെ കേരളാ അഗ്രേറിയൻ റിലേഷൻ ആക്റ്റ് (പാട്ടക്കുടിയാൻ നിയമം) 1968-ലെ കേരളാ റെവന്യൂ റിക്കവറി ആക്റ്റ് (ജപ്തി നിയമം) 1987-ലെ കേരളാ പബ്ലിൿ മെൻസ് കറപ്ഷൻ (ഇൻവെസ്റ്റിഗേഷൻ ആൻഡ് ഇൻക്വയറീസ്) ആക്റ്റ് (അഴിമതി നിരോധനനിയമം) 1991-ലെ വനിതാ കമ്മീഷൻ ആക്റ്റ് ഒന്നാം കേരള മന്ത്രിസഭയിൽ
1957ൽ ഇടതുപക്ഷ മുന്നണിയുടെ നേതൃത്വത്തിൽ ഇ.
എം.എസ്. നമ്പൂതിരിപ്പാട് മുഖ്യമന്ത്രിയായി നിലവിൽ വന്ന പ്രഥമ കേരള മന്ത്രിസഭയിലെ റെവന്യൂ, എക്സൈസ്, ദേവസ്വം വകുപ്പുകളുടെ ചുമതലയുള്ള മന്ത്രിയായിരുന്നു ഗൗരിയമ്മ.
കുടിയൊഴിപ്പിക്കൽ നിരോധന നിയമം, 1957ലെ ഭൂപരിഷ്കരണ ബിൽ എന്നിവ ഈ മന്ത്രിസഭയുടെ കാലത്താണ് അവതരിപ്പിച്ചത്.
റവന്യൂ വകുപ്പ് മന്ത്രിയായിരുന്ന ഗൗരിയമ്മയാണ് കാർഷിക ബന്ധ ബിൽ സഭയിൽ അവതരിപ്പിച്ചത്.
വിമോചന സമരത്തെ തുടർന്ന് കേന്ദ്രസർക്കാർ ഒന്നാം കേരളമന്ത്രിസഭയെ പിരിച്ചുവിട്ടു.
കേരളകാർഷികപരിഷ്കരണനിയമം
1957-ലെ പ്രഥമകേരള മന്ത്രിസഭയിലെ റെവന്യൂ വകുപ്പുമന്ത്രി എന്ന നിലയിൽ ഗൗരിയമ്മയായിരുന്നു ചരിത്രപ്രധാനമായ ഭൂപരിഷ്കരണ നിയമം (1957), കേരള സർക്കാർ ഭൂമി പതിച്ചുകൊടുക്കൽ നിയമം (1958) എന്നിവ നിയമസഭയിൽ അവതരിപ്പിച്ചതും പാസ്സാക്കിയതും നടപ്പിൽ വരുത്തിയതും.
കേരളത്തിന്റെ പിൽക്കാല സാമ്പത്തിക-സാമൂഹ്യചരിത്രഗതി നിർണ്ണയിക്കുന്നതിൽ ഈ ബില്ലുകൾ ഗണ്യമായ പങ്കു ബഹിച്ചിട്ടുണ്ടു്.
രണ്ടാമത് ഇ.
എം.എസ് മന്ത്രിസഭയിൽ
കേരളത്തിലെ രണ്ടാമത് ഇ.
എം.എസ് മന്ത്രിസഭയിൽ ( 1967 മാർച്ച് 6 - 1969 നവംബർ 1) റവന്യൂ, ഭക്ഷ്യം, പൊതുവിതരണം, വാണിജ്യ നികുതി, സാമൂഹ്യ സുരക്ഷ, നിയം എന്നീ വകുപ്പുകളുടെ ചുമതല ഗൗരിയമ്മ വഹിച്ചു.
മുൻ ഗവൺമെൻറ് അംഗീകരിച്ച ഭൂപരിഷ്കരണ ബില്ലിൽ പുരോഗമനപരവും സമൂലവുമായ നിരവധി ഭേദഗതികൾ വരുത്തി നടപ്പാക്കി.
അതോടെ ജന്മിത്തം കേരളത്തിൽ നിരോധിക്കപ്പെട്ടു.
3.5 ദശലക്ഷം കുടിയേറ്റക്കാരും 500,000 കുടികിടപ്പുക്കാരും  ഭൂമിയുടെ ഉടമസ്ഥരായി.
ഒരുലക്ഷത്തിലധികം ഏക്കർ ഭൂമി മിച്ചഭൂമിയായി പ്രഖ്യാപിക്കുകയും ഗ്രാമീണ മേഖലയിലെ കർഷക തൊഴിലാളികൾക്കിടയിൽ വിതരണം ചെയ്യുകയും ചെയ്തു.
ഒന്നാം നായനാർ മന്ത്രിസഭയിൽ ഗൗരിയമ്മ ഒരു പൊതു പരിപാടിയിൽ
കെ. നായനാരുടെ നേതൃത്വത്തിൽ രൂപീകൃതമായ ആദ്യ മന്ത്രിസഭയിലും (1980 ജനുവരി 25 - 1981 ഒക്ടോബർ 20) ഗൗരിയമ്മ അംഗമായിരുന്നു.
കൃഷി , സാമൂഹിക ക്ഷേമം വകുപ്പുകളാണ് അവർ കൈകാര്യം ചെയ്തത്.
കൃതികൾ ഗൗരിയമ്മ 2018
ആത്മകഥ (കെ.ആർ. ഗൗരിയമ്മ) എന്നപേരിൽ പ്രസിദ്ധീകരിച്ച ആത്മകഥയ്ക്ക് 2011-ലെ കേരള സാഹിത്യ അക്കാദമി പുരസ്കാരം ലഭിക്കുകയുണ്ടായി.
അവലംബം K. R. Gowri Amma എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കെ.ആർ. ജയൻ ഇംഗ്ലീഷ് വിലാസം https://ml.wikipedia.org/wiki/K_R_Jayan പ്ലാവ് ജയൻ പ്ലാവ് ജയൻ
ഇരിങ്ങാലക്കുടയിലെ വെള്ളൂർക്കരയിലെ ഒരു കർഷകനാണ് കെ ആർ ജയൻ എന്ന പ്ലാവ് ജയൻ (K R Jayan) .
നാടുമുഴുവൻ പ്ലാവ് നടുന്നതാണ് ജയനെ ശ്രദ്ധേയനാക്കുന്നത്.
കേരളത്തിന്റെ വിവിധഭാഗങ്ങളിലായി 30000-ത്തോളം പ്ലാവുകൾ നട്ടുപിടിപ്പിച്ചിട്ടുണ്ട്.
കോഴിക്കോട്‌ ആസ്ഥാനമാക്കിയുള്ള കേരള റീഡേഴ്‌സ്‌ റൈറ്റേഴ്‌സ്‌ സർക്കിളിന്റെ പരിസ്ഥിതി വിഭാഗത്തിനുള്ള  സഹൃദയ പുരസ്‌ക്കാരവും, സാമൂഹ്യ വനംവകുപ്പിന്റെ വനമിത്ര അവാർഡും ലഭിച്ചിട്ടുണ്ട്.
പ്ലാവിനെക്കുറിച്ചും ചക്കയെക്കുറിച്ചും ശേഖരിച്ച നിരവധി വിവരങ്ങൾ ഉൾപ്പെടുത്തി ജയൻ, പ്ലാവ് എന്ന ഒരു പുസ്തകവും എഴുതിയിട്ടുണ്ട് .
അവലംബങ്ങൾ പുറത്തേക്കുള്ള കണ്ണികൾ http://irinjalakudaonline.com/?p=5786 Archived 2013-10-30 at the Wayback Machine .
പ്ളാവുകൾക്കായി ഒരു പുരുഷായുസ്സ് പ്ലാവുജീവിതം ചക്കയുടെ പറുദീസ ചക്കക്കുരു കുഴിച്ചിടാൻ എന്തിനാ ഫണ്ട്?
കൂത്തുപറമ്പ്‌ ഇംഗ്ലീഷ് വിലാസം https://ml.wikipedia.org/wiki/Kuthuparamba
11°50′N 75°35′E ﻿ / ﻿ 11.83°N 75.58°E ﻿ / 11.83; 75.58 നീർവേലി ക്ഷേത്രം
കണ്ണൂർ ജില്ലയിലെ ഒരു പ്രധാന പട്ടണമാണ് കൂത്തുപറമ്പ് .
ഒരു നഗരസഭയും ബ്ലോക്ക് പഞ്ചായത്തുംകൂടിയാണ് കൂത്തുപറമ്പ്.
ജില്ലയിലെ പ്രധാന വ്യവസായ കേന്ദ്രമായ വലിയവെളിച്ചം വ്യവസായ വളർച്ചാ കേന്ദ്രം ആറു കിലോമീറ്റർ ദൂരത്തിൽ സ്‌ഥിതി ചെയ്യുന്നു.
കുത്തുപറമ്പിന്റെ ചരിത്രം കോട്ടയം രാജവംശവുമായി ഏറെ ബന്ധപ്പെട്ടുകിടക്കുന്നു.
കോട്ടയം ചിറ, കോട്ടയത്തങ്ങാടി, കോട്ടയം തൃക്കൈകുന്ന് മഹാദേവ ക്ഷേത്രം എന്നിവ ടൗണിൽ നിന്നും ഒന്നര കിലോമീറ്റർ മാറി സ്ഥിതിചെയ്യുന്നു.
രാഷ്ട്രീയപരമായി കേരളത്തിൽ എന്നും കേട്ടുകൊണ്ടിരിക്കുന്ന പേരാണ് കൂത്തുപറമ്പ്.
രാഷ്രീയ അക്രമ കൊലപാതക പരമ്പരയും 1994 ലെ കൂത്തുപറമ്പ് വെടിവെപ്പും ഈ സ്ഥലത്തെ എന്നും ചർച്ചാവിഷയമാക്കി.
ചാക്യാർകൂത്തിലെ പറക്കും കൂത്ത് അവതരിപ്പിച്ചിരുന്ന സ്ഥലമാണിതെന്നും അതിനാലാണ് സ്ഥലനാമത്തിൽ കൂത്ത് എന്ന വാക്ക് എന്നും അനുമാനിക്കപ്പെടുന്നു.
കേരളത്തിൽ പറക്കും കൂത്തുമായി ബന്ധപ്പെട്ട് വേറെയും സ്ഥലങ്ങളുണ്ട്.
വിദ്യാഭ്യാസ സ്ഥാപനങ്ങൾ നിർമലഗിരി കോളേജ്, കൂത്തുപറമ്പ് കോളേജ് ഓഫ് അപ്ലൈഡ് സയൻസ്, കൂത്തുപറമ്പ് എംജി കോളേജ്, കൂത്തുപറമ്പ് ഗവൺമെന്റ് ഐടിഐ, കൂത്തുപറമ്പ് എംഇഎസ് കോളേജ്, നരവൂർ റാണി ജയ് ഹയർ സെക്കൻഡറി സ്കൂൾ, നിർമലഗിരി ഗവൺമെന്റ് ഹയർ സെക്കൻഡറി സ്കൂൾ, കൂത്തുപറമ്പ്.
കൂത്തുപറമ്പ് യുപി സ്കൂൾ അമൃത വിദ്യാലയം പൂക്കോട്, കൂത്തുപറമ്പ സാമൂഹിക സാംസ്കാരിക പ്രസ്ഥാനങ്ങൾ
1904ൽ സ്ഥാപിച്ച മാറോളി കുളത്തിന്റെയും സാധു ജനസത്രത്തിന്റെയും ഭാഗമായി നിലവിൽ വന്ന ദേശീയ വായനശാലയാണ് കൂത്തുപറമ്പിലെ ആദ്യത്തെ വായനശാല.
പത്തലായി കുഞ്ഞിക്കണ്ണൻ സ്മാരകവായനശാല, വാഗ്ഭടാനന്ദ ഗുരുദേവ വായനശാല, നരവൂർ സൌത്ത്, ഗ്രാമീണ വായനശാല തൃക്കണ്ണാപുരം, സി. കെ. ജി. തീയേറ്റർസ് കൂത്തുപറമ്പ്, നളന്ദ കൾച്ചറð സെന്റർ തൊക്കിലങ്ങാടി, ദേശബന്ധു വായനശാല പാലത്തുംകര, ഗ്രാമീണ വായനശാല മുര്യാട്, ഇ.
എം. എസ്. സ്മാരക വായനശാല, മൂര്യാട്, എ. കെ. ജി. തീയേറ്റർസ് നരവൂർ സൌത്ത്, ശ്രീ. നാരായണ ഗുരുസ്മാരക വായനശാല തൃക്കണ്ണപുരം ശ്രീ നാരയണഗുരുദെവ വയനസശാല നരവൂർപാറ എന്നിവയാണ്‌ ഇപ്പോഴുള്ള മറ്റ് സാംസ്കാരിക സ്ഥാപനങ്ങൾ.
കൂത്തുപറമ്പ് വെടിവെപ്പ്
1994 നവംബർ 25നു കൂത്തുപറമ്പിൽ വച്ചുണ്ടായ പോലീസ് വെടിവെപ്പിൽ അഞ്ചു കമ്മ്യൂണിസ്റ്റ്‌കാർ  കൊല്ലപെട്ടു.
ഇൗ സംഭവം കൂത്തുപറമ്പ് വെടിവെപ്പ് എന്നറിയപ്പെടുന്നു.
കെ.കെ. രാജീവൻ, ഷിബുലാൽ, മധു, ബാബു, റോഷൻ എന്നിവരാണ്​ കൊല്ലപ്പെട്ടത്​.
വെടിവെപ്പിൽ ഗുരുതര പരിക്കേറ്റ പുഷ്​പൻ ഇന്നും ജീവിക്കുന്ന രക്തസാക്ഷിയായി കഴിയുന്നു.
പ്രമുഖവ്യക്തികൾ രമേഷ് നാരായൺ - ഹിന്ദുസ്ഥാനി സംഗീതജ്ഞൻ, സംഗീതസംവിധായകൻ, ഗായകൻ സഈം അസീസ് കിണവക്കൽ - സാമൂഹിക പ്രവർത്തകൻ സുരേഷ് കൂത്തുപറമ്പ് - ചിത്രകാരൻ, സാംസ്കാരിക പ്രവർത്തകൻ ശ്രീനിവാസൻ - ചലച്ചിത്ര നടൻ, സംവിധായകൻ വിനീത് ശ്രീനിവാസൻ - ഗായകൻ, ചലച്ചിത്ര നടൻ, സംവിധായകൻ ധ്യാൻ ശ്രീനിവാസൻ - ചലച്ചിത്ര നടൻ വാഗ്‌ഭടാനന്ദൻ - നവോഥാന നായകൻ പ്രധാന സർക്കാർ സ്ഥാപനങ്ങൾ ഗവ: താലൂക്ക് ആശുപത്രി ജുഡീഷ്യൽ ഫസ്റ്റ് ക്ലാസ് മജിസ്ട്രേറ്റ് കോടതി മുൻസിഫ് കോടതി മുനിസിപ്പൽ ഓഫിസ് ബ്ലോക്ക് പഞ്ചായത്ത് ഓഫിസ് വില്ലേജ് ഓഫീസ് ഡിവൈഎസ്പി ഓഫീസ് അഗ്നിരക്ഷാ നിലയം എക്സൈസ് സർക്കിൾ ഓഫിസ് വിദ്യാഭ്യാസ ഉപജില്ലാ ഓഫീസ് ട്രൈബൽ എക്സ്റ്റൻഷൻ ഓഫിസ് സബ് ട്രഷറി സബ് രജിസ്ട്രാർ ഓഫീസ് തപാൽ ഓഫീസ് കെഎസ്ഇബി സെക്ഷൻ ഓഫീസ് അവലംബം കൂത്തുപറമ്പ് നഗരസഭയുടെ ഔദ്യോഗിക വെബ്സൈറ്റ് Archived 2021-04-11 at the Wayback Machine .
കൂന പതിവക്കൽ
കൂനപതിവെക്കൽ : ഒരു ചെടി തറനിരപ്പിൽ നിന്നും മുറിച്ചു മാറ്റുന്നു.
മുറിച്ച കുറ്റിയിൽ നിന്ന് പുതിയതായി കിളിർപ്പുകൾ വരുന്നു.
ഇതിന്റെ ചുവട് ഭാഗം മറയത്തക്കവിധം കൂനപോലെ മണ്ണിട്ട് മൂടുന്നു.
കിളിർപ്പുകൾക്ക് ധാരാളം വേരുകൾ ഉണ്ടാകുന്നു.
പിന്നീട് അവയെ വേർപെടുത്തി തൈകളായി നടുന്നു.
ആഞ്ഞിലി,പ്ലാവ്, നെല്ലി എന്നിവയ്ക്ക്  ഈ മാർഗം ഉപയോഗിക്കാം.
കൂത്തുപറമ്പ് ബ്ലോക്ക് പഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Koothuparamba_Block_Panchayath
കണ്ണൂർ ജില്ലയിലെ തലശ്ശേരി താലൂക്കിൽ സ്ഥിതി ചെയ്യുന്ന ഒരു ബ്ലോക്ക് പഞ്ചായത്താണ് കൂത്തുപറമ്പ് ബ്ലോക്ക് പഞ്ചായത്ത് .
, , , തൃപ്രങ്ങോട്ടൂർ ‍, ചിറ്റാരിപ്പറമ്പ് , കുന്നോത്തുപറമ്പ് , മാങ്ങാട്ടിടം , പാട്യം വേങ്ങാട് എന്നീ ഗ്രാമപഞ്ചായത്തുകൾ ഈ ബ്ലോക്ക് പഞ്ചായത്തിൽ പെടുന്നു.
ഈ ബ്ലോക്ക് പഞ്ചായത്തിനു 214.34 ചതുരശ്രകിലോമീറ്റർ വിസ്തീർണ്ണമുണ്ട് .
അവലംബം 1 2 {{ cite web }} : External link in | title= ( help ) പുറമെ നിന്നുള്ള കണ്ണികൾ http://lsgkerala.in/kuthuparambablock/ Archived 2016-11-07 at the Wayback Machine .
കൂത്തുപാട്ട് സർഗ്ഗോൽസവം 2017 - കാഞ്ഞങ്ങാട് നടന്ന കൂത്തുപാട്ട് കൂത്തുപാട്ട് വീഡിയോ
കേരളത്തിലെ ഇടുക്കി ജില്ലയിലെ ആദിവാസികൾക്കിടയിൽ പ്രചാരമുള്ള ഒരു ഗോത്രകലാരൂപമാണ് ' കൂത്തുപാട്ട് .
ഇടുക്കിയിലെ മന്നാൻ വിഭാഗത്തിൽപ്പെട്ടവരാണ് ഈ നൃത്തം അനുഷ്ഠിക്കുന്നത്.
കാർഷിക സംസ്കൃതിയുമായി ബന്ധപ്പെട്ട നൃത്തമാണ് കൂത്തുപാട്ട്.
വിളവ് തന്ന ഭൂമിദേവിയെ പ്രീതിപ്പെടുത്തുന്നതിനാണ് ഈ അനുഷ്ഠാനകല അവതരിപ്പിക്കുന്നത്.